## Pravilnik o izmjenama i dopunama Pravilnika o statusu i radu stranaca u Republici Hrvatskoj

### NN 65/2010 (26.5.2010.), Pravilnik o izmjenama i dopunama Pravilnika o statusu i radu stranaca u Republici Hrvatskoj

MINISTARSTVO UNUTARNJIH POSLOVA

2021

Na temelju članka 210. stavka 1. točke 3., 6., 12., 13., 14., 15. i 16. Zakona o strancima (»Narodne novine« broj 79/07. i 36/09.) ministar unutarnjih poslova donosi

PRAVILNIK

O IZMJENAMA I DOPUNAMA PRAVILNIKA O STATUSU I RADU STRANACA U REPUBLICI HRVATSKOJ

Članak 1.

U Pravilniku o statusu i radu stranaca u Republici Hrvatskoj (»Narodne novine« broj 36/08.) u članku 2. stavak 2. mijenja se i glasi:

»Iznimno od stavka 1. ovoga članka:

– kada se poslovna dozvola izdaje pružateljima usluga u ime inozemnog poslodavca te osobama koje se bave slobodnim zanimanjem, zahtjev za izdavanje poslovne dozvole stranac može podnijeti putem opunomoćenika;

– u slučaju iz članka 48. stavka 4. i 5. Zakona o strancima zahtjev za privremeni boravak može podnijeti i poslodavac, odnosno opunomoćenik stranca;

– u slučaju iz članka 82. stavka 3. Zakona o strancima zahtjev za stalni boravak može podnijeti opunomoćenik stranca.«

Članak 2.

U članku 5. stavku 1. riječi: »prilažu se dvije fotografije« zamjenjuju se riječima: »prilaže se jedna fotografija«.

Iza stavka 5. dodaju se stavci 6. i 7. koji glase:

»Nadležna policijska uprava, odnosno policijska postaja podnositelju zahtjeva iz stavka 1. ovoga članka izdaje potvrdu o podnesenom zahtjevu za izdavanje odobrenja za privremeni boravak.

Potvrda iz stavka 6. ovoga članka sadrži: ime i prezime stranca, datum, mjesto, država rođenja i državljanstvo stranca koji traži privremeni boravak, datum podnošenja zahtjeva nadležnom tijelu, naziv nadležnog tijela, datum izdavanja, potpis službene osobe i pečat.«.

Članak 3.

U članku 6. stavku 1. riječi: »stavka 2.« zamjenjuju se riječima: »stavka 1.«.

Članak 4.

U članku 7. stavku 1. riječi: »stavka 2.« zamjenjuju se riječima: »stavka 1.«.

Članak 5.

U članku 9. dodaje se stavak 2. koji glasi:

»Stranci koji reguliraju privremeni boravak iz humanitarnih razloga iz članka 68. Zakona o strancima, zahtjev za prvi privremeni boravak mogu podnijeti u nadležnoj policijskoj upravi odnosno policijskoj postaji.«.

Članak 6.

U članku 10. stavku 1. riječi: »Uz zahtjev za izdavanje odobrenja za privremeni boravak u svrhu spajanja obitelji, uz dokaze iz članka 5. stavka 1. ovoga Pravilnika, stranac je dužan priložiti dokaz o hrvatskom državljanstvu odnosno odobrenom boravku supružnika ili člana uže obitelji te:« zamjenjuju se riječima: » Uz zahtjev za izdavanje odobrenja za privremeni boravak u svrhu spajanja obitelji, uz dokaze iz članka 5. stavka 1. ovoga Pravilnika, prilaže se:«.

Iza stavka 1. dodaje se stavak 2. koji glasi:

»U slučaju iz stavka 1. ovog članka, policijska uprava, odnosno policijska postaja će uvidom u službene evidencije Ministarstva unutarnjih poslova utvrditi hrvatsko državljanstvo odnosno odobren boravak supružnika ili člana uže obitelji.«.

Članak 7.

Članak 12. mijenja se i glasi:

»Uz zahtjev za odobrenje privremenog boravka u svrhu rada, stranac iz članka 139.b ili članka 141. Zakona o strancima dužan je priložiti dokaze iz članka 5. stavka 1. ovog Pravilnika kao i drugi odgovarajući dokaz (ugovor o volonterskom radu, dokaz o radu na projektima ili poslovima koji proizlaze iz međunarodnih ugovora i dr.).«.

Članak 8.

U članku 14. stavak 2. briše se.

Članak 9.

U članku 17. stavku 1. riječi: »dvije fotografije propisane« zamjenjuju se riječima: »fotografiju propisanu«.

Članak 10.

U članku 20. riječi: »dvije fotografije propisane« zamjenjuju se riječima: »fotografiju propisanu«.

Članak 11.

U članku 22. stavak 1. mijenja se i glasi:

»Uz zahtjev za izdavanje odobrenja za stalni boravak stranac prilaže fotografiju propisanu člankom 5. ovog Pravilnika, presliku važeće putne isprave, dokaz o osiguranom stanovanju propisan člankom 6. ovog Pravilnika, dokaz o osiguranim sredstvima za uzdržavanje propisan člankom 8. ovog Pravilnika i dokaz o zdravstvenom osiguranju propisan člankom 7. stavkom 1. ovog Pravilnika.«

Stavak 2. mijenja se i glasi:

»Stranac je, uz dokaze iz stavka 1. ovoga članka, dužan priložiti i potvrdu visokog učilišta Republike Hrvatske o poznavanju hrvatskog jezika i latiničnog pisma, osim: djece predškolske dobi, polaznika osnovne i srednje škole u Republici Hrvatskoj, stranca koji ima dokaz o završenom osnovnom, srednjem i visokom obrazovanju u Republici Hrvatskoj, stranca koji je stariji od 60 godina ako nije u radnom odnosu i stranca koji je samostalnim popunjavanjem upitnika u nadležnoj policijskoj upravi, odnosno policijskoj postaji dokazao poznavanje hrvatske kulture i društvenog uređenja Republike Hrvatske.«

Iza stavka 2. dodaju se stavci 3. i 4. koji glase:

»Nadležna policijska uprava, odnosno policijska postaja podnositelju zahtjeva iz stavka 1. ovoga članka izdaje potvrdu o podnesenom zahtjevu za odobrenje stalnog boravka.

Potvrda iz stavka 3. ovoga članka sadrži: ime i prezime stranca, OIB, datum, mjesto, državu rođenja i državljanstvo stranca koji traži stalni boravak, datum podnošenja zahtjeva nadležnom tijelu, naziv nadležnog tijela, datum izdavanja, potpis službene osobe i pečat.«.

Članak 12.

U članku 25. stavku 2. riječ: »konačno« zamjenjuje se riječju: »izvršno«.

Iza stavka 2. dodaje se stavak 3. koji glasi:

»Iznimno od stavka 2. ovoga članka, ukoliko se radi o zahtjevu stranca za prestankom privremenog boravka i odjavom boravišta iz Republike Hrvatske, policijska uprava odnosno policijska postaja donijet će rješenje o prestanku privremenog boravka te će, uz izjavu o odricanju od prava na žalbu, poništiti naljepnicu odobrenja privremenog boravka u putnoj ispravi stranca.«.

Članak 13.

U članku 26. stavak 5. mijenja se i glasi:

»Izvadak iz: sudskog registra za trgovačko društvo, podružnicu, predstavništvo i ustanovu; Središnjeg obrtnog registra; registra udruga i Upisnika predstavništva stranih zaklada i fundacija, ne smije biti stariji od šest mjeseci.«.

Članak 14.

Članak 28. mijenja se i glasi:

»Članak 28.

Obrazac zahtjeva za izdavanje poslovne dozvole za stranca (u daljnjem tekstu: Obrazac 3a) bijele je boje, veličine 21 x 29,7 cm.

Zahtjevu za izdavanje poslovne dozvole prilaže se preslika važeće putne isprave stranca i dokumentacija propisana Pravilnikom o suglasnosti u postupku izdavanja poslovne dozvole strancima (»Narodne novine« broj 61/09.).

Policijska uprava odnosno policijska postaja dužna je o podnesenom zahtjevu za izdavanje poslovne dozvole strancu izdati potvrdu.

Potvrda iz stavka 3. ovoga članka sadrži: ime i prezime stranca, datum, mjesto, država rođenja i državljanstvo stranca koji je podnio zahtjev, podatak o temelju izdavanja poslovne dozvole, naziv i adresu trgovačkog društva ili obrta u sklopu kojeg će se obavljati djelatnost, datum i mjesto podnošenja zahtjeva, naziv nadležnog tijela, datum izdavanja, potpis službene osobe i pečat.

Zahtjevu za izdavanje poslovne dozvole kojeg podnosi državljanin države članice Europske unije prilaže se preslik važeće putne isprave te ukoliko je:

1. osnivač vlastitog trgovačkog društva: ovjereni Izvadak iz sudskog registra za trgovačko društvo, a ako zahtjev podnosi osnivač trgovačkog društva koji u trgovačkom društvu ima većinski udio najmanje 51%, treba, uz ovjereni Izvadak iz sudskog registra za trgovačko društvo, podnijeti i popis članova društva ovjeren od Trgovačkog suda ili potvrdu javnog bilježnika o članovima društva ovjerenu od Trgovačkog suda;

Zahtjevu za produženje poslovne dozvole stranac je uz naprijed navedenu dokumentaciju, prilaže se i BON 1 i BON 2, kao i dokaz o podmirenim poreznim obvezama i doprinosima ne stariji od 6 mjeseci, a istim se smatra potvrda nadležne porezne uprave.

2. vlasnik obrta odnosno jedan od suvlasnika zajedničkog obrta koji je registrirao poslovnu aktivnost u Republici Hrvatskoj: ovjereni izvod iz Središnjeg obrtnog registra.

Zahtjevu za produženje poslovne dozvole stranac je uz naprijed navedenu dokumentaciju, prilaže se i BON 2, kao i dokaz o podmirenim poreznim obvezama i doprinosima ne stariji od 6 mjeseci, a istim se smatra potvrda nadležne porezne uprave.

3. pružatelj usluga u ime inozemnog poslodavca: potvrdu o radnopravnom statusu kod inozemnog poslodavca; ugovor sklopljen između inozemnog poslodavca i trgovačkog društva, odnosno obrta u Republici Hrvatskoj te ovjereni Izvadak iz sudskog registra za trgovačko društvo u Republici Hrvatskoj, odnosno ovjereni izvadak iz Središnjeg obrtnog registra za obrtnika, s kojim inozemni poslodavac ima sklopljen ugovor.

Za strance koji podnose zahtjev za poslovnu dozvolu za slobodno zanimanje, rješenje (odluka) o upisu u odgovarajući registar koji vodi nadležna institucija Republike Hrvatske smatra se prethodnom suglasnošću za izdavanje poslovne dozvole.

Stranci koji se bave slobodnim zanimanjem za koje se ne vodi registar u Republici Hrvatskoj status slobodnog umjetnika mogu dokazivati i mišljenjem odgovarajuće hrvatske umjetničke strukovne udruge.«

Članak 15.

Članak 29. mijenja se i glasi:

»Članak 29.

Nadležne županijske komore Hrvatske gospodarske komore dostavit će, po službenoj dužnosti, suglasnost za izdavanje poslovne dozvole nadležnoj policijskoj upravi odnosno policijskoj postaji.«.

Članak 16.

U članku 30. u stavku 1. riječi: »članka 139. stavka 2.« zamjenjuju se riječima: »članka 139.a stavka 2. i članka 139.b stavka 3.«.

U stavku 2. riječi: »članka 139. stavka 1.’« zamjenjuju se riječima: »članka 139. i 139.b stavka 1.«, a riječi: »uz predočenje punomoći« zamjenjuju se riječima: »uz predočenje preslike važeće putne isprave stranca«.

U stavku 3. iza riječi: »članka 139.« dodaju se riječi: »ili članka 139.b stavka 1.«.

U stavku 4. riječi: »iz članka 139. stavka 1.« zamjenjuju se riječima: »iz članka 139. ili članka 139.b stavka 1.«.

Stavak 5. briše se.

U dosadašnjem stavku 6. koji postaje stavak 5. iza riječi: »članka 139.« dodaju se riječi: »ili članka 139.b stavka 1«.

Članak 17.

U članku 37. stavku 1. riječi: »i sastavni je dio ovoga Pravilnika« brišu se.

Članak 18.

U članku 45. stavku 1. riječi: »i Obrazac 8b« brišu se.

Članak 19.

U članku 47. stavku 1. točki 9. umjesto točke stavlja se zarez i dodaje se točka 10. koja glasi:

»10. naljepnicama odobrenja boravka.«.

Članak 20.

U članku 50. iza podstavka 13. briše se točka i dodaje se podstavak 14. koji glasi:

»-osobni identifikacijski broj.«.

Članak 21.

Izmijenjeni Obrasci 1a, 3a i 9a tiskani su uz ovaj Pravilnik i njegov su sastavni dio.

Članak 22.

Službena osoba će, po službenoj dužnosti, pribaviti podatke o činjenicama o kojima službenu evidenciju vodi Ministarstvo unutarnjih poslova odnosno drugo javnopravno tijelo ili sud.

Članak 23.

Ovaj Pravilnik stupa na snagu osmog dana od dana objave u »Narodnim novinama«.

Broj: 511-01-152-16904-2010.

Zagreb, 19. svibnja 2010.

Ministar
Tomislav Karamarko, v. r.

[OBRASCI](dodatni/409170.pdf)

Pravilnik, NN 65/2010-2021